|  |  |
| --- | --- |
| Memo1 | **Osnovna škola Kraljevica,** Strossmayerova 35, 51 262 KraljevicaMB 3328465; IBAN:HR8324020061100109969 OIB:59629446020*telefon:* 051/281-212; *fax:*283-053; *e-mail: ured@os-kraljevica.skole.hr* |

KLASA: 003-07/20-01/11

URBROJ: 2170-55-01-20-01

Kraljevica, 1. rujna 2020.

**Protokol o organizaciji rada u uvjetima povezanima s COVID-19**

**u školskoj godini 2020./2021. u Osnovnoj školi Kraljevica**

Osnovna škola Kraljevica ima u svom sastavu matičnu školu koja se nalazi u Kraljevici te dvije područne škole u Šmriki i Križišću. U školskoj godini 2020./2021. upisano je ukupno 280 učenika i to u matičnoj školi u Kraljevici 250, Šmriki 21 te u Križišću 9 učenika.

Sva nastava počinjat će u jutarnjoj smjeni i organizirat će se po ovom naputku za model A.

U matičnoj školi u Kraljevici svaki razredni odjel imat će svoju učionicu koju će koristiti za sve nastavne predmete osim za informatiku (kabinet informatike) te tjelesnu i zdravstvenu kulturu (školska sportska dvorana). Učenici razredne nastave bit će u učionicama na katu. Jedino će 4.b razredni odjel biti smješten u prizemlju. Učenici prvih i drugih razreda bit će smješteni u susjednim učionicama radi lakšeg organiziranja produženog boravka. Pri odlučivanju dodjeljivanja učionica razrednim odjelima pazilo se na uzrast i broj učenika u razrednim odjelima. U svakoj učionici bit će jedna klupa za svakog učenika, a sve učionice su opremljene projektorom, osobnim računalom i pametnom pločom/platnom.

|  |  |  |  |
| --- | --- | --- | --- |
| Razredni odjel | Broj učionice | Etaža | Broj učenika |
| 1.a | 12 | Kat | 13 |
| 1.b | 11 | Kat | 12 |
| 2.a | 8 | Kat | 15 |
| 2.b | 7 | Kat | 15 |
| 3.a | 9 (knjižnica) | Kat | 17 |
| 3.b | 13 | Kat | 17 |
| 4.a | 17 | Kat | 15 |
| 4.b | 21 | Prizemlje | 9 |

Učenici predmetne nastave bit će smješteni u prizemlju i podrumu.

|  |  |  |  |
| --- | --- | --- | --- |
| Razredni odjel | Broj učionice | Etaža | Broj učenika |
| 5.a | 5 | Prizemlje | 19 |
| 5.b | 6 | Prizemlje | 20 |
| 6.a | 16 | Podrum | 12 |
| 6.b | 4 | Prizemlje | 21 |
| 7.a | 2 | Prizemlje | 13 |
| 7.b | 15 (tehnička kultura) | Podrum | 15 |
| 8.a | 3 | Prizemlje | 20 |
| 8.b | 1 | Prizemlje | 18 |

U slučaju potrebe koristit će se učionica produženog boravka koja se nalazi izvan glavnog ulaza u školu.

Početak nastave za učenike:

* 3. i 4. razreda u 7:30
* 1. i 2. razreda u 7:40
* od 5. do 8. razreda u 8:15

Učenici 1. i 2. razreda imaju povezana prva dva sata i traju do 9:00 kako bi u 9:05 svim učenicima počeo 3. sat. To je važno radi ulaska predmetnih učitelja u nastavu. Početkom nastave u 7:30 omogućit će se ulazak u školsku sportsku dvoranu i učionicu informatike svakom razrednom odjelu kako bi svaki od njih zasebno mogao ući u te prostore.

Svi učitelji/ce razredne nastave moraju biti u školi od 7:30 do 11:00 sati ili duže ukoliko imaju 5. sat. Time popunjavaju i svoje obaveze dežurstva.

Svaki učitelj koji počinje s 1. satom preuzima svoj razredni odjel ispred ulaza u školu i na propisanoj distanci vodi učenike do njima dodijeljene učionice. Učenici sjedaju na svoja mjesta koja moraju biti obilježena (obaveza razrednika) i prate nastavu. Na kraju sata ili blok sata učenici ostaju sjediti u svojim klupama, a učitelji odlaze do druge učionice u kojoj nastavljaju s nastavom. Za vrijeme velikog odmora učitelj koji je predavao prije odmora ostaje s učenicima u razredu sljedećih 10 minuta, a 10 minuta prije početka sata dolazi učitelj koji će imati sljedeći sat kako bi dežurao do kraja odmora u toj učionici. Učenici marendaju u svojim učionicama i nikako ne napuštaju prostor škole za vrijeme odgojno-obrazovnog procesa. Marendu nose od kuće ili dobivaju zapakirane u školi ako koriste školsku marendu. Veliki odmor traje od 9:50 do 10:10. Učenici ne napuštaju učionice niti za vrijeme malog odmora osim u slučajevima kada moraju na toalet koji se nalazi na katu na kojem se nalazi učionica u kojoj sudjeluju u nastavi.

Sportska dvorana sa svlačionicama i učionica informatike bit će dezinficirane nakon svakog izlaska razrednog odjela iz tih prostora. Predmetni nastavnici tjelesne i zdravstvene kulture/informatike odlaze po učenike s kojima će imati sat i nakon sata ih vraćaju u njihove učionice ili ih odvode do izlaza škole ukoliko se radi o posljednjem satu.

Učitelj/ica odvodi razredni odjel do izlaza škole ukoliko je taj sat učenicima posljednji u njihovom rasporedu.

Izborna nastava u kojoj učitelj/ica ima učenike iz dva paralelna razredna odjela imat će nastavu s jednim razrednim odjelom u jednom tjednu, a u sljedećem tjednu s drugim razrednim odjelom.

Učenici neće ulaziti u knjižnicu. Lektiru će im dostavljati njihovi učitelji hrvatskoga jezika/razredne nastave u dogovoru s knjižničarkom.

Produženi boravak odvijat će se za učenike prvih, drugih i 4.a razrednog odjela. Produženi boravak vodit će dvije učiteljice. Jedna učiteljica radit će s učenicima dva druga razreda (ukupno 17 učenika) koji će biti u susjednim učionicama u kojima učiteljica ima nadzor nad oba razredna odjela i obje učionice, a učenici iz razrednih odjela neće biti u kontaktu. Druga učiteljica radit će s učenicima dva prva razreda i 4.a razrednim odjelom (ukupno 14 učenika) koji će biti u susjednim učionicama, a učenici iz razrednih odjela neće biti u kontaktu. Učenici će ići u Hotel Kraljevica u dvije grupe s razmakom od jednog sata. Ručat će u predviđenom prostoru s propisanim razmakom.

Roditeljski sastanci održavat će se putem maila ili videokonferencijom ukoliko svi roditelji imaju mogućnost sudjelovanja u takvom obliku komunikacije, a informacije se mogu odvijati i telefonski u zakazano vrijeme. Komunikacija s roditeljima može se uspostaviti i na otvorenom ukoliko se to može ostvariti.

Spremačice i domar obavljat će dežurstva na ulasku u školu te su zaduženi za mjerenje temperature djelatnika škole. Pri ulasku u školu učenici i djelatnici škole zagazit će u spužvu koja će u sebi imati dezinfekcijsko sredstvo te će dezinficirati ruke. Obaveza je svih prati ruke. Učenici će prije dolaska u školu izmjeriti temperaturu i doći s blokom u kojem će im roditelji voditi evidenciju o visini temperature. Ukoliko učenik dođe bez bloka s upisanom temperaturom učitelj koji počinje s nastavom toga dana zadužen je za mjerenje temperature učeniku.

Ukoliko se pojavi učenik ili djelatnik s povišenom temperaturom bit će smješten u kabinet geografije i povijesti te sačekati provođenje procedure obavještavanja roditelja i liječničke službe. Zadužena za koordinaciju je socijalna pedagoginja škole.

U zbornici nije dozvoljeno zadržavanje duže od 15 minuta i taj će se prostor koristit uz nošenje zaštitne maske koja prekriva usta i nos. U zbornici mora biti propisani razamak od dva metra. Ulazak u školske urede dozvoljen je isključivo s maskom i na propisanoj udaljenosti od dva metra.

U PŠ Šmrika nastava se odvija u dva razredna odjela (1.a s ukupno 8 učenika i kombinacija 2/4 s ukupno 13 učenika). U školu prvi ulaze učenici iz kombinacije 2./4. razrednog odjela u 7:55, a nakon njih 1.a u 8:00. Spremačica dezinficira obuću i ruke učenicima i učiteljima na ulazu u školu. Ukoliko se pojavi učenik 1.a razrednog odjela s povišenom temperaturom bit će smješten u zbornicu te će sačekati provođenje procedure obavještavanja liječničke službe. Ukoliko se pojavi učenik 2./4. razrednog odjela s povišenom temperaturom bit će smješten u knjižnicu te će sačekati provođenje procedure obavještavanja liječničke službe. Spremačica je zadužena za mjerenje temperature i dezinfekciju.

U PŠ Križišće nastava se odvija u jednom razrednom odjelu i to kombinacija 1./2./3./4. s ukupno 9 učenika. Učenici ulaze u školu od 8 do 8:15. Nastava počinje u 8:15. Spremačica dezinficira obuću i ruke učiteljima na ulazu u školu. Ukoliko se pojavi učenik s povišenom temperaturom bit će smješten u zbornicu te će sačekati provođenje procedure obavještavanja liječničke službe.

Sjednice Učiteljskih vijeća održavat će se ili u najvećoj učionici u školi (učionica broj 3 ili 4 sa zaštitnom maskom) ili u sportskoj dvorani s dovoljnim razmakom ili putem videokonferencije. Aktivi i sjednice razrednih vijeća održavat će se u nekoj od velikih učionica sa zaštitnim maskama ili putem videokonferencije ako se drugačije ne bude mogao održati sastanak.

Svi učenici predmetne nastave i djelatnici škole dobit će zaštitne maske kako bi ih mogli koristiti u za to predviđenim prostorima škole te u onim situacijama u kojima ne mogu ostvariti socijalnu distancu, a sukladno uputama HZJZ-a te dokumentu MZO-a Modeli i preporuke za rad u uvjetima povezanima s COVID-19 (Pedagoška/školska godina 2020./2021.) iz kolovoza 2020.

Ukoliko bude potrebno prelazit će se na Model B mješoviti oblik nastave (dijelom u školi dijelom na daljinu) ili Model C nastava na daljinu.

Ravnatelj:

Davor Juriša, prof.